**ÅRSMELDING ARBEIDSÅRET2024**

**AURLAND JAKT OG FISKELAG – SMÅBÅTUTVALET**

Årsmøtet i Aurland Jakt og Fiskelag vart halde mars 2024 i lagshuset på Onstad- her småbåtutvalet med eiga årsmelding om utvalet sin aktivitet i arbeidsåret 2023

**Småbåtutvalet har vore samansett slik 2024:**

Hallgeir Høydal leiar

Bjørn Ebne medlem

Leif Tore Ølmheim medlem

**Mellombels arbeidsgruppe**

Gruppa har ikkje vore aktiv i 2024

**Møter og aktivitet i utvalet:**

Småbåtutvalet har som tidlegare hatt nokre møter året som gjekk .Tema har vore konkrete gjeremål i hamna og vurderingar av materielle tilstandar. Møta har hatt ein uformell karakter, men ein ser at det kan vere behov for meir struktur og formalisering av møta.

Utvalet har gjennom året og i fellesskap utført ein del oppgåver som kan definerast som dugnad.

**Dugnad 2024**

I 2024 har det vorte gjennomført ein felles dugnad måndag 03.juni 2024. Det var om lag 20 personar som møtte. Ein fekk utført mange av dei oppgåvene ein hadde planlagd. I tillegg var det også grilling, av pølser, hamburgarar med meir, og litt kaffi etterpå. Ein vellukka dugnadskveld.

**Gjestebrygge** prosjektet er framleis ikkje heilt ferdig, det står at noko arbeid på og i kring landfeste. Landgang og flyteelement er komen på plass. Fendring i form av tau på stålkant brygge er komen på plass . Forskaling til dekke på landfeste vart sett opp og seinare støypt med ferdigbetong frå AEB

Landgangen som er lagd ut er 8 m lang brukt , skada og reparert og vart kjøpt inn for halv pris av ein ny.

**Nye brygga** – her hadde truleg det skjedd endringar i forankringa slik at brygga var kome monaleg nærare moloen/plastringa og det vart gjort forsøk på justeringar av ankerkjettingar slik at brygga vart trekt meir ut. Effekten av dette tiltaket var avgrensa, og tysdag 15. oktober2024 var representant frå Tria i Aurland og gjorde ein del justeringar som resulterte i at brygga fekk tilnærma same avstand som ved utlegginga.

Alle lodda vart undersøkt med drone og det viste seg at eit av lodda var kome underleg langt ut av kurs og truleg ikkje fungerte tilfredsstillande. Her må vurderast utlegging av eit nytt lodd eventuelt prøve å flytte loddet som ligg der.

**Brygge ved lagshus –** her fekk den eine seksjon av brygga nytt dekke.

**Materiell –** det vart og gjort ein del opprydding og materiell som ein ynskte ta vare på er plassert ved lagshuset bak slippen

Ein lukkast og å få tak på nokre jernbaneskinner som i utgangspunktet er tenkt til bygging av ny brygge ved slippen. Desse er og plassert ved slippen.

**Økonomi**

Her viser ein til rekneskapen i AJF, og gjennomgang av denne.

Småbåtutvalet har etablert eige brev som påminning om båtplassleige

**Båtplassar og tildeling, båtopptrekk og flytebrygger**

Tal båtplassar er det ingen endring på, ventelistene er lange, 30 - 40 registrerte søkarar til ei kvar tid, oppseiingar og tildelingar vert gjort skriftleg.

Lang venteliste og mogelege løysingar for fleire båtplassar har vore og er framleis ei hovudutfordring, fleire løysingar har vorte diskutert utan at dei har vorte konkretisert.

Båtopptrekket har vorte nytta noko dette året, men ikkje stor bruk. Faktura for 2024 er sendt ut.

**Framover**

For styret i Aurland Jakt og Fiskelag og Småbåtutvalet som underutval er det viktig med fullmakt frå årsmøtet til å gjennomføre naudsynte aktivitetar med det føremål å forbetre og heve kvaliteten på Aurland småbåthamn til beste for medlemar og båtplassleigarar.

For Aurland Jakt og Fiskelag og småbåtutvalet er det viktig at ein så langt det er råd greier å halde eit prisnivå for leige av båtplassar som ikkje fungerar ekskluderande for innbyggarar som ynskjer båtplass.

 **Var prioriterte arbeidsoppgåver i 2024. Må også prioriterast i 2025.**

1. Skifte dekke på den andre bryggeseksjon langs mur ved lagshus/slipp
2. På same brygge få etablert trygg tilkomst til brygga
3. Redningsstige på same brygga og på gjestebrygge.
4. Etablere landstraum og lys ved gjestebrygga
5. Betaling ved gjestebrygga VIPS

**Den viktigaste oppgåva er likevel å syte for at bryggene er sikre til ei kvar tid og tåler dei påkjenningane dei blir utsett for av naturkreftene. Spesielt viktig, men og vanskeleg er å ha oversikt over tilstande til materiellet som ligg i sjøen. Her må ein kanskje gjennomføre oftare kontroll for å redusere faren havari på bryggene og som fylgje av det skadar på båtar.**

For Aurland 04. februar 2025

Aurland Jakt og Fiskelag

Småbåtutvalet

Hallgeir Høydal

Leiar